Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1360

1. A képzési cél Felsőfokú végzettséggel és gyakorlati tapasztalattal, ismeretekkel rendelkező szakmérnökök képzése, akik saját szakterületükön, termelő-gyártó, tervező-fejlesztő, szolgáltató rendszerekben alkotó módon képesek felhasználni a képzés során kapott elméleti alapokat és gyakorlati módszereket a kutatásban és tervezésben, a gyártmány-, gyártás-, szolgáltatásfejlesztésben, az általuk menedzselt rendszerek és folyamatok folyamatos javításában. A termelés, gyártás, szolgáltatásnyújtás, illetve ezek eredményének értékesítése során jobb és állandóbb minőségű, piacképesebb, nagyobb megbízhatóságú termékek és szolgáltatások tervezésével, megvalósításával, gyártásával, piaci realizálásával foglalkozó rendszereket minőség és megbízhatóság oldaláról szabályozottabb módon képesek megtervezni, kivitelezni és működtetni, menedzselni.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes